Diari Oficial de la Generalitat Valenciana


Sumari del DOGV 6228, del 17-03-2010 (2010/2518)

RESOLUCIÓ de 3 de març de 2010, de la Universitat Politècnica de València, per la qual es convoca el procés específic de promoció interna per a accedir al grup A, subgrup A2, sector administració especial, tècnic mitjà de laboratori, en aplicació de la disposició addicional quarta del Decret 33/1999, de 9 de març, del Govern Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6228

Data del DOGV
:   17-03-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/2518


Data del document
:   03-03-2010

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 3 de març de 2010, de la Universitat Politècnica de València, per la qual es convoca el procés específic de promoció interna per a accedir al grup A, subgrup A2, sector administració especial, tècnic mitjà de laboratori, en aplicació de la disposició addicional quarta del Decret 33/1999, de 9 de març, del Govern Valencià.  
 [2010/2518]  
Amb la finalitat d'atendre les necessitats de personal en aquesta administració pública encarregada del servei públic de l'Educació Superior, aquest Rectorat, de conformitat amb que disposa l'article 75 de la Llei Orgànica 6/2001, de 21 de desembre, d'Universitats; la Llei 7/2007, de 12 d'abril, de l'Estatut Bàsic de l'Empleat Públic; el Text Refós de la Llei de la Funció Pública Valenciana, i el Decret 33/1999, de 9 de març, del Govern Valencià, acorda:  
Convocar proves d'accés al grup A, subgrup A2, sector d'administració especial, tècnic mitjà de laboratori de la Universitat Politècnica de València, d'acord amb les bases següents:  
Primera. Objecte de la convocatòria  
1.1. Aquesta convocatòria té per objecte la selecció de personal per a cobrir llocs del grup A, subgrup A2, sector d'administració especial, tècnic mitjà de laboratori de la Universitat Politècnica de València, pel torn de promoció interna, en aplicació de la disposició addicional quarta del Decret 33/1999, de 9 de març.  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.  
Segona. Condicions generals dels aspirants  
2.1. Per a l'admissió a aquestes proves selectives, els aspirants hauran de complir els requisits següents:  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup C, subgrup C1, sector d'administració especial, i haver-hi prestat serveis efectius durant almenys dos anys com a funcionari de carrera en la categoria de especialista tècnic de laboratori en el grup C, subgrup C1, i complir els requisits següents:  
1. Trobar-se exercint el lloc amb destinació definitiva.  
2. Que el lloc de treball ocupat es trobe classificat en la relació als llocs de treball d'aquesta Universitat Politècnica per a ser proveït pel grup de titulació A, subgrup A2/grup C, subgrup C1, sector d'administració especial, denominació del lloc, especialista tècnic de laboratori.  
b) Estar en possessió del títol de diplomat, enginyer tècnic, arquitecte tècnic, grau o equivalent, o tenir complides les condicions per a obtenir-lo en la data que acabe el termini de presentació d'instàncies. En el cas de titulacions obtingudes a l'estranger caldrà estar en possessió de la credencial que acredite la seua homologació o de la credencial de reconeixement per a l'exercici de les professions considerades regulades en virtut del Reial Decret 1837/2008, de 8 de novembre.  
c) En virtut de la disposició transitòria segona de l'Estatut Bàsic de l'Empleat Públic de data 12 d'abril de 2007, també podrà participar el personal laboral fix que exercisca funcions o llocs definits com propis de personal funcionari objecte d'aquesta convocatòria i que reunisquen la resta dels requisits estipulats en el punt 2.1 d'aquesta.  
2.2. Les condicions per a l'admissió a les proves, s'hauran de reunir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.  
Tercera. Sol·licituds  
3.1. Qui desitge prendre part en aquestes proves selectives, ho haurà de fer constar en la sol·licitud segons el model que serà facilitat gratuïtament en el Registre General (edifici del Rectorat) o en l'Àrea d'Informació de la Universitat Politècnica de València, sitis al camí de Vera, s/n, de València; en el Registre de l'Escola Politècnica d'Alcoi, sítia a la plaça de Ferrándiz i Carbonell, s/n, d'Alcoi; en el Registre de l'Escola Politècnica de Gandia, sítia al carrer Paranimf, número 1, del Grau de Gandia, i en la pàgina web del Servei de Recursos Humans, l'adreça electrònica de la qual és (Personal d'Administració i Serveis).  
3.2. Les sol·licituds es dirigiran al rector de la Universitat Politècnica de València, camí de Vera, s/n, CP 46097 València, en el termini de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana.  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46255 València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carrer Paranimf, número 1 Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.  
3.4. Els drets d'examen seran de 18,07 €, que s'ingressaran en el compte corrent número 2077 0724 68 5359700003 -taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, CP 46401 València. La persona interessada ha d'adjuntar a l'esmentada sol·licitud el comprovant bancari d'haver satisfet els drets d'examen. En cap cas la mera presentació i el pagament comportarà la substitució del tràmit de presentació de la sol·licitud, dins del termini establit i en la forma escaient, davant l'òrgan expressat en la base 3.2.  
3.5. Estan exempts del pagament de la taxa d'examen:  
3.5.1. Les persones amb un grau de minusvalidesa igual o superior al 33%, les quals han de presentar amb la sol·licitud el certificat acreditatiu d'aquesta condició.  
3.6. La falta de justificació del pagament dels drets d'examen o de trobar-se exempt determina l'exclusió de l'aspirant.  
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud, dins del termini i en la forma escaient.  
Quarta. Admissió d'aspirants  
4.1. Finalitzat el termini de presentació de sol·licituds, el rector dictarà una resolució, que es publicarà en el Diari Oficial de la Comunitat Valenciana, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.  
4.3. En tot cas, a fi d'evitar errors i, en el supòsit de produir-se'n, possibilitar l'esmena dins del termini establit i en la forma escaient, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.  
4.4. Transcorregut el termini de 10 dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de 15 dies hàbils, la data, el lloc i l'hora de realització i començament dels exercicis, que es publicarà en el Diari Oficial de la Comunitat Valenciana. Si és procedent, es publicarà també l'ordre d'actuació dels aspirants segons el que disposa la base 7.2.  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.  
Cinquena. Proves selectives  
5.1. El procediment de selecció constarà de dos exercicis obligatoris i eliminatoris:  
5.1.1. Primer exercici.   
Es realitzarà per escrit i versarà sobre els coneixements que s'especifiquen en el temari de l'annex I de la present convocatòria.  
Aquest exercici es configurarà en forma de qüestionari tipus test amb quatre alternatives de resposta, de les quals només una és correcta.  
La duració d'aquest exercici serà fixada pel tribunal amb la suficient antelació.  
5.1.2. Segon exercici.   
Consistirà en una prova pràctica sobre el temari especificat en l'annex I i les funcions a desenvolupar en el lloc de treball.  
La duració d'aquest exercici serà fixada pel tribunal amb la suficient antelació.  
5.2. En tots els exercicis, el tribunal adoptarà les mesures necessàries per a garantir-ne l'anonimat en la valoració, sempre que ho permeta la tipologia de l'exercici. S'anul·laran tots aquells que continguen alguna marca que poguera identificar-ne l'autor.  
Sisena. Qualificació dels exercicis  
6.1. El primer exercici es qualificarà de 0 a 10 punts. Caldrà obtenir una qualificació igual o superior a 5 punts per a ser declarat apte.  
6.2. El segon exercici es puntuarà de 0 a 10 punts. Caldrà obtenir una qualificació igual o superior a 5 punts per a ser declarat apte. Els criteris de correcció es faran públics amb anterioritat a la realització dels exercicis.  
6.3. Els aspirants que hagen resultat aptes en els dos exercicis conformaran la relació d'aspirants aprovats.   
6.4. Resoltes les possibles al·legacions i esmenes, el tribunal dictarà una resolució que fixarà la relació definitiva d'aspirants aprovats.  
Setena. Desenvolupament de les proves selectives  
7.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils.  
7.2. Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra O, seguint l'ordre alfabètic de cognoms segons la Resolució de 1 de juliol de 2009, de la Conselleria de Justícia i Administracions Públiques (DOCV número 6.059, de 17 de juliol de 2009).  
Els aspirants hauran d'acreditar-ne la personalitat mitjançant la presentació del DNI o del resguard amb fotografia, del passaport o del permís de conduir, sense que amb aquest efecte siguen vàlides les fotocòpies confrontades d'aquests documents; així com de l'exemplar per a l'interessat de la sol·licitud d'admissió a les proves.  
7.3. Començades les proves, l'anunci de la realització de la resta d'exercicis el farà públic el tribunal al local en què s'haja realitzat l'anterior; en el tauler d'anuncis del Servei de Recursos Humans, a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, en l'adreça: , «Personal d'Administració i Serveis», amb una antelació mínima de 48 hores.  
Els aspirants perdran el seu dret quan es personen als llocs de realització quan ja s'hagen iniciat les proves, o per no assistir-hi, encara que es dega a causes justificades.   
Huitena. Publicitat de les llistes  
El tribunal elevarà al rector les llistes definitives dels aspirants que hagen superat les proves, per a la inserció en el Diari Oficial de la Comunitat Valenciana.  
Novena. Coneixements de valencià  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, es podrà realitzar mitjançant la presentació d'algun dels documents següents:  
a) Títol de Batxiller o equivalent cursat a la Comunitat Valenciana, amb superació de les assignatures de valencià.  
b) Títol de l'escola oficial d'idiomes corresponent al tercer curs de coneixements de valencià.  
c) Certificat de nivell Mitjà de la Junta Qualificadora de Coneixements de Valencià.  
d) Certificat de grau mitjà de Coneixements del Valencià expedit u homologat pel Gabinet de Normalització Lingüística de la Universitat Politècnica de València.  
9.2. Qui no puga acreditar aquests coneixements, conforme al que estableix el punt anterior, haurà de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.  
Deu. Presentació de documents  
10.1. En el termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana de les relacions definitives d'aprovats, els aspirants proposats hauran de presentar al Servei de Recursos Humans d'aquesta Universitat, a través del Registre General de la Universitat Politècnica de València; al Registre de l'Escola Politècnica Superior d'Alcoi, situada en la plaça Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat en el carrer Paranimf, 1, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, la documentació següent:  
a) Llevat que conste en l'expedient personal, còpia confrontada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.  
b) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite discapacitat igual o superior al 33%, així com la seua capacitat per a exercir les funcions que corresponguen a les vacants oferides.  
c) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits. Amb aquest efecte, els reconeixements es realitzen a través del Servei Integrat de Prevenció i Salut Laboral de la Universitat Politècnica de València, a fi de que aquest realitze el pertinent reconeixement mèdic i expedisca el certificat mèdic que pertoque.  
10.2. Els aspirants seleccionats que, dins del termini establit en el punt anterior i tret de casos de força major, no presenten la documentació acreditativa es deduirà que no tenen algun dels requisits exigits i no podran ser nomenats funcionaris de carrera, sense perjudici de la responsabilitat en què puguen haver incorregut per falsedat en les sol·licituds de participació.   
Onze. Nomenament de funcionaris  
Conclòs el procés selectiu i transcorregut el termini de presentació de la documentació, els qui l'hagen superat es nomenaran funcionaris de carrera del grup A, subgrup A2, sector d'administració especial, tècnic mitjà de laboratori d'aquesta Universitat Politècnica mitjançant resolució que es publicarà en el Diari Oficial de la Comunitat Valenciana, i quedaran adscrits com a funcionaris d'aquest grup als llocs que ocupaven amb caràcter definitiu, amb la categoria tècnic mitjà de laboratori.  
Dotze. Informació respecte de les dades recollides  
12.1. De conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD), les dades subministrades per les persones interessades poden quedar incorporades en un fitxer automatitzat personal, el titular del qual és la Universitat Politècnica de València, per a la gestió de les proves i concursos convocats per la Universitat i també per a la gestió de la borsa de treball que es puga constituir en acabar el procés selectiu.   
12.2. El fitxer personal quedarà sota la responsabilitat del Rectorat de la Universitat Politècnica de València, al camí de Vera, s/n, DP 46738 València.  
12.3. La informació obtinguda serà processada exclusivament per a la gestió de personal.  
12.4. Les dades de caràcter personal seran tractades d'acord amb el que estableix el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, i s'adoptaran les mesures de seguretat necessàries per a garantir la confidencialitat i la integritat de la informació.  
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant del Servei de Recursos Humans (PAS) de la Universitat Politècnica de València, situat al camí de Vera, s/n, DP 46060 València.  
Tretze. Tribunal  
13.1. El tribunal qualificador d'aquestes proves selectives serà nomenat pel rector en la resolució que faça pública la relació provisional d'admesos i exclosos, amb una antelació mínima d'un mes a la data de l'inici de les proves, i estarà compost per:  
· President/presidenta: un vicerector/una vicerectora de la Universitat Politècnica de València o persona en qui delegue.  
· Quatre vocals, designats pel rector de la Universitat Politècnica de València, personal funcionari de carrera.  
· Un secretari/una secretària, personal funcionari de carrera de la Universitat Politècnica de València, que actuarà amb veu però sense vot.  
Així mateix, es designarà un tribunal suplent amb la mateixa composició.  
13.2. El tribunal, per a la realització de les proves, podrà designar el personal col·laborador, ajudant i assessor especialista que considere oportú.  
13.3. Els membres del tribunal, així com el personal col·laborador, ajudant i assessor especialista, se n'hauran d'abstenir i podran ser recusats per les persones interessades quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, s'haurà d'abstenir qui haguera realitzat tasques de preparació d'aspirants en els cinc anys anteriors a la publicació d'aquesta convocatòria.  
Tots els membres del tribunal hauran de complir els requisits establits en l'article 13.4 del Text Refós de la Llei de la Funció Pública Valenciana i, almenys, la meitat més un d'aquests haurà de tenir una titulació corresponent a la mateixa àrea de coneixements l'exigida per a l'ingrés.  
13.4. El tribunal, així com el personal col·laborador, ajudant i el personal especialista, podrà exigir dels aspirants, en qualsevol moment, que acrediten la identitat de conformitat amb el que preveu la base 7.2.  
13.5. A l'efecte de comunicacions i de qualsevol altra incidència el tribunal tindrà la seu a la Universitat Politècnica de València, camí de Vera, s/n, CP 46071 València.  
13.6. El tribunal tindrà la categoria assenyalada en el Decret 88/2008, de 20 de juny, del Consell de la Generalitat Valenciana, sobre indemnitzacions per raó del servei i gratificacions per serveis, tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
El tribunal tindrà la consideració d'òrgan col·legiat de l'administració i, en aquest sentit, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
Catorze. Recursos  
14.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, davant dels òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant del rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.  
14.2. Contra els actes del tribunal, es podrà interposar recurs d'alçada davant del rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.  
València, 3 de març de 2010.- El rector: Juan Juliá Igual.  
ANNEX I  
Codi de lloc: PF623  
Denominació del lloc: tècnic mitjà de laboratori.  
Unitat: Departament de Construccions Arquitectòniques  
Centre: ETSI Gestió en l'Edificació  
Catalogació: grup A, subgrup A2/grup C, subgrup C1 19 E023  
Funcions del lloc:  
Funcions generals:  
- Responsabilitat i coordinació del personal de laboratori de menor qualificació.  
- Organitzar, coordinar i realitzar les operacions necessàries per al funcionament dels laboratoris.  
- Coordinar i realitzar la preparació, muntatge i manteniment de les pràctiques i treballs d'investigació que es realitzen als laboratoris.  
- Col·laborar amb el professorat, d'acord amb el nivell de coneixements específics en el desenvolupament de les classes pràctiques i treballs d'investigació.  
- Realització de tots aquells treballs tècnics del laboratori que li siguen encomanats.  
- Control de subministraments i material de laboratori, i elaborar si és el cas les propostes d'adquisició.  
- Maneig, utilització i manteniment, d'acord amb el nivell de formació exigit dels equips de laboratori.  
- Maneig i instal·lació de paquets informàtics a nivell d'usuari.  
- Gestió i vigilància del compliment de les normes de seguretat i salut, emanades pels òrgans tècnics competents  
- Suport als professors i alumnes de projecte fi de carrera, tercer cicle i crèdits de lliure elecció, en l'ús de les instal·lacions dels laboratoris.  
- Gestionar l'inventari dels laboratoris.  
- Gestió de residus en l'àmbit del propi lloc de treball.  
- Participar en els equips i/o grups de millora que s'establisquen en la unitat para el desenvolupament de plans de millora.  
- Suport a la preparació de la documentació que siga requerida per a la realització de les tasques anteriors.  
- I totes aquelles funcions inherents al lloc de treball d'acord amb la categoria professional.  
Funcions específiques:  
- Supervisió de la calibratge i control dels equips del laboratori  
- Supervisió, organització i desenvolupament dels assajos i mètodes d'anàlisi realitzada al laboratori.  
- Desenvolupament d'assajos i mètodes d'anàlisi amb el professorat i resta de personal tècnic.  
- Coordinació de la recepció, de la instal·lació i de la posada en marxa dels equips de nova adquisició.  
- Control dels assajos i determinacions analítiques, desenvolupades des de la seua responsabilitat.  
- Coordinació de la utilització dels mitjans del laboratori i instal·lacions, coordinació horària, si és el cas dels mateixos.  
- Participació, amb el professorat, en pràctiques docents d'assajos de materials de construcció.  
Temari:  
a) Bloc general:  
Tema 1. La Llei Orgànica d'Universitats.  
Tema 2. Els Estatuts de la Universitat Politècnica de València: règim jurídic (títol preliminar: capítols I i II). Estructura de la Universitat (títol primer). Del govern de la Universitat (títol segon)  
Tema 3. La Llei 7/2007, de 12 d'abril de l'Estatut Bàsic de l'Empleat Públic.   
Tema 4. Llei Orgànica 15/1999, de 13 de desembre, de Protecció de Dades de Caràcter Personal.  
Tema 5. El pressupost de la Universitat Politècnica de València. El cicle pressupostari. Principis pressupostaris. L'elaboració i aprovació del pressupost de despeses i ingressos a la Universitat Politècnica de València. Modificacions pressupostàries. Gestió del pressupost d'ingressos. Gestió del pressupost de despeses.  
Tema 6. La Llei de Contractes del Sector Públic. Àmbit d'aplicació. Principis de contractació pública. L'expedient de contractació en les administracions públiques. Les parts en el contracte. La tramitació de l'expedient de contractació i adjudicació. Els contractes de subministraments i de serveis: principals característiques.  
Tema 7. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.  
Tema 8. Manual de drets i obligacions del personal de la Universitat Politècnica de València en matèria de seguretat i salut en el treball.  
Tema 9. El Pla Estratègic de la Universitat Politècnica de València.   
Tema 10. Llei Orgànica 3/2007, 22 març, per a la Igualtat Efectiva de Dones i Hòmens: títol preliminar. Objecte i àmbit de la llei. títol I. El principi d'igualtat i la tutela contra la discriminació. Títol II. Capítol I: principis generals. Títol IV. Capítol I: Igualtat de tracte i d'oportunitats en l'àmbit laboral. Capítol II. Igualtat i Conciliació. Capítol III: Els plans d'igualtat de les empreses i altres mesures de promoció de la igualtat. Títol V. Capítol I: criteris d'actuació de les administracions públiques.  
Tema 11. Llei Orgànica 1/2004, de 28 desembre, de Mesures de Protecció Integral contra la Violència de Gènere. Títol preliminar. Objecte de la llei. Títol I. Capítol I: en l'àmbit educatiu. Capítol II: en l'àmbit de la publicitat i dels mitjans de comunicació. Títol II. Capítol I: dret a la informació, a l'assistència social integral i a l'assistència jurídica gratuïta. Capítol III: drets de les funcionàries públiques. Títol III. Article 30. Títol V. Capítol IV: mesures judicials de protecció i de seguretat de les víctimes.  
Tema 12. L'entorn de treball de Windows. Connexió a la xarxa UPVNET. La Internet. Navegació. Recerques d'informació. La pàgina web de la UPV. La Intranet. El correu electrònic. Webmail.  
Tema 13. La seguretat en els equips informàtics personals. Les regles bàsiques de la navegació i correu segurs. Antivirus i tallafocs.   
Tema 14. Generació de documents bàsics amb Word. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.  
Tema 15. Càlculs elementals en Excel. Generació, edició i impressió de fulls. Operacions bàsiques. Funcions. Gràfics. Generació i edició de diapositives i presentacions amb Powerpoint.  
Tema 16. El procés d'implantació del Sistema de Gestió Ambiental a la Universitat Politècnica de València.  
Tema 17. Gestió dels residus no perillosos a la Universitat Politècnica de València. Normativa aplicable.  
Tema 18. Gestió dels residus perillosos a la Universitat Politècnica de València. Normativa aplicable.  
Tema 19. Els equips de treball accessible en el següent enllaç: http://www.sprl.upv.es/D7\_9\_b.htm  
b) Bloc específic:  
Tema 20. Eixugat de mostres: estufes d'eixugat, forns microones, forns mufla.  
Tema 21. Balances i bàscules. Balances analítiques, pesos de calibratge, balances mecàniques, bàscules de plataforma.  
Tema 22. Instrumental de vidre i porcellana: provetes, matrassos cònics, matrassos Erlenmeyer, matrassos volumètrics, picnòmetres, volumenòmetres, gots de precipitats, goters, flascons de pesada, dessecants, pipetes, buretes, embuts, morters, plats d'evaporació, cresols.  
Tema 23. Instrumental de mesura: potenciòmetres, transductors de pressió, calibres, micròmetres, regles i cintes mètriques, termòmetres, cronòmetres, mesuradors de pH, termòmetres, higròmetres, termohigròmetres.  
Tema 24. Equips per a assajos del formigó: pastadores, motles, compactadores, vibradors, curat, premses (compressió, tracció, flexió) adaptadors per a premses (tracció indirecta, flexotracció).  
Tema 25. Aparells per a assajos de formigó fresc: presa de mostres, assajos de treballabilitat i consistència, compactabilitat, assaig Vebe, taula de sacsades, densitat, contingut en aire.  
Tema 26. Aparells per a assajos de formigó autocompactant: Con de Marsh, Mini-slump, Anell Japonès, con escorriment, embut-V.  
Tema 27. Tamisat de mostres: tamisos de xapa perforada, Tamisos, tamisadores: tipus i fonaments científics i tècnics en què es basa el seu funcionament. Quartejadors   
Coneixements teòrics en l'àmbit dels laboratoris de materials de construcció.  
Tema 28. Algeps: tipus d'algeps.  
Tema 29. Calçs per a la construcció. Tipus de calçs.  
Tema 30. Formigó. Generalitats. Formigó en massa, formigó armat, formigó pretesat.  
Tema 31. Ciment Portland: tipus de ciments, denominacions, components i especificacions  
Tema 32. Acers per a formigó armat: tipus d'acers, especificacions, denominació, armadures actives, armadures passives.  
Tema 33. Aparells i equips per a la determinació de la resistència de ciments, calçs, algeps i morters: pastat, preparació de provetes, compactació, curat. Maquinària d'assajos: compressió, flexió, flexotracció.  
Tema 34. Aigua de pastat. Especificacions. Assajos.  
Tema 35. Àrids. Tipus d'àrids, denominació, especificacions.  
Tema 36. Granulometria dels àrids: mòdul granulomètric, grandària de l'àrid i representació gràfica.  
Tema 37. Generalitats. Altres components del formigó: Addicions i additius.  
Tema 38. Consistència del formigó fresc. Con d'Abrams i Vebe.  
Tema 39. Formigó endurit. Resistència mecànica: compressió, flexió, tracció indirecta i mesura de la deformació  
Tema 40. Assajos no destructius del formigó: ultrasons, escleròmetre.  
Tema 41. Peces ceràmiques per a obra EN 771-1. Conceptes bàsics: forma, tipus, definicions i especificacions.  
Tema 42. Taulells ceràmics: tipus de taulells ceràmiques, termes i definicions, Classificació segons UNE en ISO 14197. Suport a les pràctiques docents. Coneixements i procediments cientificotècnics normalitzats d'aplicació en laboratoris de materials de construcció.  
Tema 43. Presa de mostres de formigó fresc. Objecte i àmbit d'aplicació. Aparells. Procediment. Parts de presa de mostra.  
Tema 44. Mesura de la consistència del formigó fresc. Mètode del con d'Abrams. Objecte i àmbit d'aplicació. Fonament. Aparells. Presa de mostres. Procediment. Resultat de l'assaig. Determinació de la consistència del formigó fresc. Mètode Vebe. Objecte i àmbit d'aplicació. Mostres. Aparells. Procediment.   
Tema 45. Fabricació i curat de provetes per a assajos de resistència. Objecte i àmbit d'aplicació. Aparells. Presa de mostres. Procediment.  
Tema 46. Formigó endurit: mesura de la carbonatació (fenofltaleina).  
Tema 47. Determinació de resistència a compressió en formigó endurit. Objecte i àmbit d'aplicació. Fonaments. Aparells. Provetes d'assaig. Procediment.   
Tema 48. Resistència a flexió de les provetes de formigó endurit. Objecte i àmbit d'aplicació. Fonament. Aparells. Provetes d'assaig. Procediment. Expressió dels resultats.   
Tema 49. Resistència a tracció indirecta de les provetes de formigó endurit (Assaig Brasiler). Objecte i àmbit d'aplicació. Fonament. Aparells. Provetes d'assaig. Procediment. Expressió dels resultats. Determinació utilitzant provetes cúbiques o prismàtiques.  
Tema 50. Profunditat de penetració d'aigua baix pressió en formigó. Objecte i àmbit d'aplicació. Fonament. Aparells. Provetes d'assaig. Procediment. Resultat de l'assaig.   
Tema 51. Determinació del mòdul d'elasticitat en compressió. Objecte i àmbit d'aplicació. Aparells. Provetes d'assaig. Densitat aparent Procediment operatori. Expressió de resultats.  
Tema 52. Determinació de les propietats físiques dels freds: balança hidrostàtica, picnòmetre, volums, densitats, compacitat.  
Tema 53. Determinació de les propietats físiques dels àrids: densitat real, densitat de conjunt, compacitat, absorció d'aigua, contingut en fins, índex de lloses.  
Tema 54. Determinació de les propietats fisicoquímiques dels àrids: matèria orgànica, equivalent d'arena, absorció de blau de metilè.  
Tema 55. Assajos físics mecànics de l'algeps: determinació de la finor, determinació de la relació aigua/algeps, determinació dels temps de forjat, compressió, flexió.  
Tema 56. Ciment Assajos físics-mecànics: pasta de consistència normal, Principi i final de forjat, estabilitat de volum, resistència a compressió.  
Tema 57. Acers. Assajos físicomecànics. Secció equivalent, adherència i geometria superficial. Assaig d'arrancament (Pull Out) i assaig de la biga (Beam Test). Assaig de tracció.  
Tema 58. Assajos de peces ceràmiques per a fàbriques d'obra (EN 772): densitat, resistència a compressió, Absorció d'aigua, succió.  
Tema 59. Assajos de taulells ceràmics. Resistència a flexió, resistència a l'impacte, resistència a l'abrasió de taulells esmaltats i no esmaltades.  
Tema 60. Fustes. Propietats bàsiques. Classificació visual: nusos, bosses de resina, entrescorces, clivelles, exfoliacions semes i deformacions.  
Tema 61. Fustes. Assajos físic mecànics: Flexió, rigidesa, densitat.  
Tema 62. Assajos per a materials d'impermeabilització (làmines bituminoses). Estanquitat, resistència a tracció, resistència a l'impacte, càrrega estàtica.  
Enllaços d'interès: